text: Besalú renova l'enllumenat elèctric amb un pla de 10 anys - Diari de Girona Besalú renova l'enllumenat elèctric amb un pla de 10 anys L'alcalde es compromet a crear una comissió de contractacions amb la participació de l'oposició x.v. 11.12.2019 | 00:34 Imatge de l'últim ple de l'Ajuntament de Besalú. foto: DdG Imatge de l'últim ple de l'Ajuntament de Besalú. L'alcalde de Besalú, Lluís Guinó (JuntsxCat), en l'últim ple va explicar els últims contractes fets amb concurs públic. «Fa temps que fem poques obres d'inversió i que no hem de fer pràcticament concursos», va posar en situació. Va explicar que un dels últims va ser el del canvi i manteniment de l'enllumenat públic. L'Ajuntament va adjudicar el canvi i manteniment de l'enllumenat públic en el ple del 28 de maig del 2018 a Enllumenats Costa Brava SL per un preu de 294.023 euros. La duració del contracte és de 10 anys i 7 mesos i comporta la millora de l'eficiència energètica. Al concurs s'hi havien presentat 4 empreses. Al ple, l'alcalde va explicar que l'empresa es va comprometre a canviar tots els llums de sodi de la localitat i a canviar-los per leds. Va precisar que l'empresa, en els pròxims dies, començarà a posar leds «a tot Besalú» i s'ho anirà cobrant de manera progressiva amb l'estalvi energètic. També va enumerar el concurs fet per la compra i instal·lació d'una caldera de biomassa. Es tracta d'una caldera que serveix per abastir l'escola i el club poliesportiu. La instal·lació de la caldera va tenir un cost de 325.000 euros. Al ple, l'alcalde va explicar que el concurs havia estat guiat per la Diputació. El 2017, el consum de l'escola i de la Diputació s'havien reduït en un 20% per motiu de la caldera de biomassa. Guinó va explicar que «en aquest moment no hi ha contractacions». Va anunciar que el pròxim concurs serà per adjudicar el canvi de les parades dels autobusos de línia i que tindrà lloc al 2020. Guinó va explicar les contractacions arran de les preguntes sobre la gestió fetes per Alfred Cairó, cap del grup de l'oposició d'ERC. L'alcalde va dirigir-se a Cairó i es va comprometre a crear una comissió de l'Ajuntament que es dedicarà a les contractacions. «Vostès hi estaran representats a través del regidor Ramon Brugada», va precisar l'alcalde, que va recordar que ja n'havien parlat en el primer ple.


source: CulturaX

text: divendres, 2 d'abril 2021 - 15:40h - «Són dades difícils» - «Arribarà a Espanya d'ací a una setmana o dos» - Queixes dels ciutadans espanyols per les limitacions de mobilitat dins del país Els contagis no han deixat d'augmentar durant els últims dies i això ha suposat que molts experts hagen assenyalat que la quarta onada de la pandèmia ja està arribant al nostre país. Això és precisament el que es trobaven analitzant els especialistes del programa d'Iker Jiménez quan Pablo Fuente alertava que hi ha un país europeu amb una situació encara pitjor que la que està vivint Espanya i que podria arribar a afectar el nostre territori. «Em costa interpretar-ho, acaba d'arribar la informació», començava dient el col·laborador de 'Horizonte', alhora que posava la tauleta davant la càmera per compartir amb els espectadors del programa la gràfica que acabava de rebre. «Són els casos reportats a França hui, estem parlant de 65.000 casos en un sol dia», explicava l'expert, al costat d'una impactant imatge que mostrava el gran increment de contagis que s'havia produït en tan sols 24 hores al país veí. «Acaba d'entrar esta informació, tenien problemes tècnics i tant de bo siga un error, però això és el que acaba de reportar França. Són dades difícils», assenyalava Pablo Fuente. «Arribarà a Espanya d'ací a una setmana o dos» Després de mostrar el gran augment de casos que ha patit el país veí, Iker Jiménez no podia evitar preguntar si Espanya també podria arribar a enfrontar-se a una situació similar. «Això pot passar ací?», preguntava el presentador, aprofitant la taula d'experts. «I tant!», responia la viròloga Maria Montoya. «Pensàvem que el virus de la Xina i Itàlia no arribaven... Nosaltres tenim dos fronteres, d'una banda Portugal, que amb molt de sacrifici ha superat els casos, i França». Així, l'experta apuntava que la mala situació que estan vivint al país veí arribarà a Espanya «en una setmana o dos, més o menys». Els especialistes han atribuït este pronòstic a l'obertura de les fronteres: «La gent que ve a passar uns dies a Madrid no està complint amb les mesures de seguretat. Això vindrà, el tema serà quan». En plena Setmana Santa, en la majoria de comunitats autònomes la mobilitat està molt limitada, però les fronteres per als estrangers sí que estan obertes. I l'arribada de turistes a Espanya durant els últims dies ha causat un gran revol al nostre país. Més de 40 vols van arribar a Madrid amb ciutadans francesos durant l'últim cap de setmana, del 19 al 21 de març, tot i les restriccions per la pandèmia. "Petició de Margarita del Val a tots els espanyols: «8 setmanes més»" "L'ampliació del Port de València de nou en 'estand by'"


text: Nou cicle de tallers i xerrades "Família i Ciutat, educació compartida" a Mas Pintat | Ajuntament de Reus Inici › Nou cicle de tallers i xerrades "Família i Ciutat, educació compartida" a Mas Pintat Nou cicle de tallers i xerrades "Família i Ciutat, educació compartida" a Mas Pintat El servei d'atenció a les famílies Mas Pintat, depenent de la Regidoria d'Ensenyament i Política Lingüística, ha presentat una nova edició del cicle de tallers i xerrades "Família i Ciutat, educació compartida", que ofereix eines, reflexions i coneixements a les famílies orientades a la gestió de l'educació i la relació amb els infants. Amb una primera sessió el 4 d'octubre a càrrec de la periodista i formadora Eva Millet es donarà el tret de sortida d'un cicle que tindrà sessions fins al 18 de gener. La regidora d'Ensenyament i Política Lingüística, M. Dolors Sardà, ha convidat les famílies i persones interessades en el món educatiu a assistir a aquestes propostes, que suggereixen nous enfocs per millorar les relacions familiars i interpersonals en el context de la societat actual. Totes les activitats de la programació del cicle "Família i Ciutat, educació compartida" es portaran a terme a les instal·lacions de Mas Pintat (carrer de l'Abat Escarré, 11) i és la següent: Dimarts 4 d'octubre 2016 a les 17:30 h La inauguració del programa està prevista amb la xerrada d'Eva Millet Malagarriga (Barcelona, 1968). Periodista, llicenciada en Ciències de la informació per la UAB. Va treballar a Londres a "The Guardian" i a la BBC radio, mitjà pel qual va ser corresponsal a Mèxic i a Barcelona a finals dels anys 90. Des de fa anys és col·laboradora habitual del "Magazine" de "La Vanguardia", del grup RBA i de revistes com "Historia y Vida". Arran del naixement del primer dels seus dos fills l'any 2002 va publicar articles i llibres sobre temes d'educació i "parenting". L'any 2014 va posar en marxa el blog www.educa2.info, especialitzat en notícies que ajuden a educar. I al gener de 2016 ha publicat el llibre "La hiperpaternidad" en què constata com una nova generació de pares practica aquest model de criança originari dels EUA propi de les classes mitjanes i altes i que es caracteritza per una sobreprotecció d'uns fills que s'han convertit en el centre de les famílies del segle XXI. Del 13 d'octubre al 17 de novembre (sis dijous consecutius) de 17:30 a 19:00 h El programa "Créixer en família" (0-3 anys) és un aprograma que el Departament de Treball, Afers Socials i Famílies de la Generalitat de Catalunya ofereix als municipis per fomentar l'acompanyament a la criança de les famílies. Des de Mas Pintat s'ha programat un cicle de 6 tallers on els pares i mares reflexionaran i intercanviaran vivències sobre l'educació dels seus fills i filles, guiats per una professional, l'Anna Farré Bravo que orientarà i acompanyarà les famílies per exercir la seva parentalitat de manera positiva. Dimarts 15 de novembre de 17:30h. a 19:00h. Xerrada a càrrec d'Anna Ramis Assens, sobre el seu llibre "Famílies i mestres, Entendre'ns per educar". Anna Ramis , mare, mestra i pedagoga. Es defineix com una enamorada de les relacions humanes que té la sort de treballar en el món de l'educació. Ha impulsat diversos programes d'acció compartida entre famílies i docents. Actualment és professora de la Facultat de Psicologia, Ciències de l'Educació i de l'Esport Blanquerna de la Universitat Ramon Llull. En aquesta xerrada parlarà del seu llibre, sobre les relacions entre pares i docents amb recomanacions i propostes amb l'objectiu que si es construeixen vincles basats en la confiança s'aconsegueix el que tothom busca: la millor educació per les criatures. Dimarts 29 de novembre de 17:30 a 19:00h. Xerrada a càrrec de Joan Carles Folia. "Nens i nenes autònoms, amb identitat i autoestima. Preparem-los per la vida". Joan Carles Folia es Mestre, Llicenciat en Ciències de l'Activitat Física i l'Esport i "coach" especialista en comunicació i recursos humans. Col·laborador del diari "Sport" en temes infantils, juvenils, de tercera edat i creixement personal. Director del blog www.coaching.sport.es. Co-guionista i presentador del "Famílies i Escola" de la Diputació de Barcelona, col·laborador de la revista "Faros" de l'Hospital de Sant Joan de Déu. En aquesta xerrada oferirà eines per acompanyar al creixement dels fills acceptant la seva pròpia evolució, els seus èxits i fracassos, les alegries i frustracions per arribar a una adolescència més segura i no tan feble. Dimarts 13 de desembre de 17:30 a 19:00 h. Taller de "Cuina en família". Rosa Martí, tècnica de Mas Pintat, oferirà un taller de cuina familiar amb la preparació de postres de Nadal. Galetes, piruletes o magdalenes, una varietat de receptes que podran fer conjuntament pares i fills. A partir de 4 anys. Dimecres 18 de gener de 17:30 a 19:00 h. Taller "Els valors a l'entorn familiar". Patrícia Arias. "Coach", pedagoga. Patrícia Arias, "coach" educativa i familiar, oferirà una xerrada sobre els valors i com posar-los en pràctica dins l'entorn familiar. Detectar-los, ordenar i compartir els valors a l'entorn familiar per una major harmonia.


text: IB3 | Retrets pel 75% de descompte a la Península Portada > política > Retrets pel 75% de descompte a la Península Biel Company atribueix l'aprovació de la bonificació a la gestió del PP mentre que Armengol li critica que s'ha aconseguit perquè Rajoy no té majoria absoluta 22/05/2018 15:59h El 75% de descompte per als residents pels trajectes entre les Balears i la Península ha tornat a ser motiu d'enfrontament entre el Govern i el PP. El president dels populars, Biel Company, ha dit a la presidenta de l'Executiu, Francina Armengol, que està molesta perquè, segons ha afirmat, és una fita històrica aconseguida pel govern espanyol i el PP. A més, ha destacat que aquesta mesura s'aprova malgrat el seu Executiu i els grups que li donen suport. Per la seva banda, Armengol ha qualificat l'oposició de Company d'infantil i ridícula. I ha afegit que si s'ha aconseguit el 75% de descompte pels residents és perquè el PP ja no té majoria absoluta. D'altra banda, Armengol ha dit que l'article 155 no és la solució pel conflicte a Catalunya, en resposta a la pregunta del líder de Ciutadans, Xavier Pericay, que li ha recriminat que el Govern es sustenti amb MÉS per Mallorca, que defensa l'independentisme. També durant el ple del Parlament d'aquest dimarts, el PP ha assegurat que hi ha una fugida de metges des que es va aprovar el decret del català a la sanitat, 60 a Eivissa i 35 a Menorca. Unes dades que la consellera de Salut, Patrícia Gómez, ha negat i ha subratllat que 8.000 candidats a les oposicions volen treballar a les Balears. El Pi ha suspès la gestió de la consellera de Turisme, Bel Busquets, perquè les xifres, diuen, no reflecteixen l'aposta pel turisme de qualitat. La consellera ha afirmat que el 81% dels projectes finançats amb l'ecotaxa pel 2017 estan en tramitació. Pel que fa als projectes de l'any 2016, 4 estan acabats, 38 ja començats i en queden 4 pendents.


text: Avui una gran pallissa, hem sortit a les 8h del matí amb la primera llum i a les 18h15 se'ns ha fet fosc però hem continuat amb els frontals fins les 20h30... en total 42Km! Mai els havia fet en una etapa en zones polars, és moltíssim, ens ha portat 12h30 ... només amb parades de 5 minuts cada hora o hora i mitja (total 40 minuts de parades i pràcticament 12h non stop). Al no haver pogut avançar les distàncies que havíem previst en les etapes anteriors, i per recuperar una mica, avui ens hem pegat una bona matxacada, estem destrossats... ens fa mal tot el cos, i tenim encarcarades fins i tot les celles... Ens hem assabentat que malauradament no podrem arribar a la costa sueca, doncs hi ha una via d'aigua important provocada per un trencagels que no s'ha pogut tancar i consolidar. Creuar per allà seria excessivament arriscat, i només podríem assumir-ho si portéssim vestits estancs per si caiem a l'aigua. Demà continuarem avançant cap a l'oest, i ja després començarem a virar cap el nord per tornar cap a la costa, segurament pel petit fiord de Kemi, a Finlàndia. Amb el Pako Crestas i el Pepe Ivars estem fent molt bon equip. Costa molt de trobar companys adequats per aquests activitats polars, doncs nosaltres venim d'un país de molta tradició de muntanya, però de poca experiència polar (per raons obvies); i tot i ser la primera cosa que fem junts, estem molt ben avinguts en l'equilibri físic i mental, i a més, ens fotem un fart de riure. L'únic problema d'això és que en les llargues converses que tenim a la tenda al vespre, inevitablement ja anem barrinant quina altre expedició polar podem organitzar junts. Ai, ai, ai... que només falta que ens en empesquem alguna altre, que jo soc un home molt fàcil de convèncer per aquestes coses! I EL QUE NO VEIEM D'AQUÍ A SOTA? Les bactèries són el principal component de la biomassa marina, i l'afectació del desgel les afecta directament, alterant tot l'equilibri d'aquesta biomassa, que a la vegada forma part de tota la cadena tròfica del mar. La pèrdua de gel dels mars de l'àrtic, està reduint dràsticament el fitoplàncton o plàncton vegetal, que és el primer element de la cadena alimentària dels oceans. El fitoplàncton està format per organismes microscòpics que viuen suspesos a l'aigua i que és la base de l'alimentació tant del zooplàncton com dels mamífers de gran mida (cetacis), nombroses aus marines, i la majoria dels peixos. És com la matèria prima bàsica de l'ecosistema marí, i la seva disminució afecta a tota la cadena tròfica, per derivació, també als éssers humans. L'augment de la temperatura de l'aigua es correlaciona amb un menor creixement del fitoplàncton. Les algues microscòpiques necessiten llum i aliment per créixer, efectivament, però quan més calenta és l'aigua, més es redueix la quantitat d'aliments que aconsegueixen arribar a la superfície. I a part de l'afectació en la indústria pesquera, la disminució dràstica del fitoplàncton, té greus conseqüències en la reducció del diòxid de carboni (és el responsable de la producció del 50% de l'oxigen que respirem). Si això continua així, el mar funcionarà tot ell d'una manera diferent, i això vol dir que tot el planeta funcionarà d'una manera diferent. Aquí tenim un factor clau per l'ecosistema del planeta, que és gairebé invisible, però que té molt a veure amb com viurem els humans i com serà la biodiversitat en el futur.


text: Pam - Balaguer TV 24, juliol, 2015 Anava a matar un company d'escalada. Involuntàriament i amb poca traça, perquè el tio està il·lès. Jo no tenia coartada. Vull dir, era qui aguantava la corda i estava sola. I tampoc tenia una motivació clara, Vaja, de fet vaig preferir, de molt, que no li passés res. Posats a escollir, hagués triat caure jo. És estrany com, algunes vegades, prioritzem la integritat dels altres a la nostra. Sense instints maternals ni romanticismes. Què estrany. Em deia una companya, no ho és tant, d'estrany. No t'ha passat mai, allò de córrer com una boja amb el cotxe i, en canvi, quan vas amb gent, reduir gairebé a la meitat? No ho veig com una virtut. De fet, sembla com espolsar-se la culpa. Ser responsables del que li passi a una altra persona és molt més gros que només ser-ho de nosaltres mateixos. A alguns, ens pesa més. Per altra banda, si es valida la meva manca de voluntat de matar-lo, aleshores queda un dubte: què va fallar? Perquè, de fet, i no entraré en detalls, després d'uns vint minuts d'anàlisi intensos a posteriori i d'uns quants dies de reflexió, encara no hem trobat una explicació plausible. Deia un astrònom que potser per la nostra experiència de viure en el món que vivim -un món físic de reacció causa-efecte – que tenim la tendència irrefrenable de buscar un motiu. Vés a saber, per què va eclosionar tota la cosa en un big bang. El perquè la singularitat inicial va "decidir" expandir-se i fer-se un lloc (i un temps) no s'ha acabat de dilucidar. A vegades les coses només passen. No crec en bruixes. No en les que volen en escombres. És clar que en el meu frustrat intent d'homicidi alguna cosa no va anar alhora. Materialment, vull dir. El mosquetó, la rosca, l'arnès. Però és que també és difícil no comptar amb un culpable. Menys còmode com a mínim. Quan era petita, molt petita, m'han explicat que sempre volia la culpa. Pescava converses a mitges i, quan en parlaven, saltava: la culpa és meva! Vés a saber què m'imaginava què devia ser. Alguna cosa grossa. Un trofeu. Els grans s'ho rifaven. Teva; no, meva; teva, et dic. La manera d'aplacar la ràbia i la impotència després d'una desgràcia és depurar les causes, definir responsabilitats. Queda bé en titulars. Hem d'admetre que, tots plegats tenim una mica de barra; ens motiva força que el pes que ens toqui portar sigui el menor dels possibles. No dic que sigui inútil. Dic que no ho podem evitar. I dic que no sé fins a quin punt és absolutament necessari. Assenyalar el culpable no esborrarà res. Castigar-lo tampoc. I això, de vegades, costa admetre-ho.


text: Hotel Giorgos Ammouliani Grècia - Ofertes d'hotels amb els MILLORS DESCOMPTES EN LÍNIA Veure tots els 33 allotjaments a Ammouliani. Amoliani, Ammouliani Centre, Ammouliani, Grècia, 63075 - Veure al mapa Per als viatgers què vulguin captar les imatges i els sons de Ammouliani, Hotel Giorgos és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Hotel Giorgos, l'excelent servei i instal.lacions superiors faran de la vostra estada una experiència inoblidable. Recepció 24 hores, magatzem d'equipatge són només algunes de les comoditats que fan que Hotel Giorgos sigui diferent dels altres hotels de la ciutat. A més, totes les habitacions ofereixen una gran varietat de comoditats com ara aire condicionat, calefacció, balcó/terrassa, insonorització, aparell de televisió LCD/pantalla de plasma per satisfer els clients més exigents. L'hotel ofereix una excelent varietat d'instal.lacions d'oci, incloent jardí. Hotel Giorgos és una elecció inteligents per a viatgers a Ammouliani, i ofereix una estada relaxant i sense molèsties. Tots els tipus de viatgers (19) Parelles (17) Famílies amb infants petits (1) Famílies amb infants grans (1) Grups (2)


text: Alberg Mare de Déu de les Neus de La Molina - Fent País Allotjament · Cerdanya L'Alberg Mare de Déu de La Neus es troba a 1.450 metres d'altitud, a la vall de La Molina, a 400 metres de l'estació del tren i a poca distància de les estacions d'esquí de La Molina i La Masella. Envoltats de natura, disposen d'unes confortables instal·lacions, així com camp de futbol, pista "poli-esportiva" i espais de passeig i esbarjo al mig del bosc. Puigcerdà, la bonica i turística capital de la Cerdanya queda a 15 km. L'habitatge té dues ales diferenciades: La de la dreta consta de recepció, sala d'actes, biblioteca i habitacions. A l'ala esquerra hi ha diverses sales, el menjador i una habitació. Disposa també d'una àmplia zona esportiva i zones enjardinades.


text: Najat el Hachmi guanya el Premi Nadal 2021 | betevé Najat el Hachmi guanya el premi Nadal i Maria Barbal, el Josep Pla Najat el Hachmi guanya el premi Nadal amb 'El lunes nos querrán' i Maria Barbal el Josep Pla amb 'Tàndem' Víctor Giralt | dimecres, 6 de gener del 2021, a les 18.21 La gala del premi Nadal 2021, el més veterà dels premis literaris que es lliuren a l'estat espanyol, no ha estat com les anteriors a causa de la pandèmia del coronavirus. En un acte només per a periodistes i sense convidats s'han lliurat a l'Hotel Palace el premi Nadal de novel·la en castellà i el premi Josep Pla de prosa en català. La guanyadora del premi Nadal, que convoca l'Editorial Destino des de l'any 1945 i està dotat amb 18.000 euros, ha estat Najat El Hachmi amb la novel·la 'El lunes nos querrán'. És el primer cop que El Hachmi escriu en castellà, per bé que ho va fer en paral·lel a una versió catalana de la novel·la. "Sóc trilingüe des dels 8 anys", ha afirmat l'autora, que té l'amazic com a llengua materna. Dues joves de família musulmana, residents en la perifèria d'una ciutat indeterminada, protagonitzen 'El lunes nos querrán'. Les uneix una forta amistat perquè ambdues ho tenen tot en contra per realitzar-se com a persones: el sexe, la procedència i la classe social. Ambdues estan sotmeses a un fort control per part de llur, entorn, molt conservador en el cas d'una d'elles. El Hacmi ha explicat que 'ha conegut moltes persones així en molts barris perifèrics mal engiponats urbanísticament on van a parar els nouvinguts. "Em sembla necessari que aquest tipus de gent sigui representada literàriament". "Em sembla necessari representar literàriament dones com les protagonistes " Maria Barbal, guanyadora del Josep Pla La 53a edició del Premi Josep Pla, dotat amb 6.000 euros, ha distingit l'escriptora Maria Barbal per l'obra 'Tàndem'. L'obra comparteix amb la mereixedora del Nadal el fet que els protagonistes vulguin gaudir de llibertat. Barbal, coneguda per novel·les ambientades en el món rural pirenaic (la més llegida, "Pedra de tartera"), ha fet protagonistes de 'Tàndem' a un home i una dona que quan es retroben descobreixen que han estat molt de temps esclaus de les rutines."Quan es retroben se n'adonen que encara és possible cercar la llibertat i viure una vida plena", ha comentat Barbal. Ambdues obres es publicaran al mes de febrer. El dia 10 Destino ho farà amb 'Los lunes nos querrán' i Edicions 62 amb la versió catalana, 'Dilluns ens estimaran'. La guanyadora del Pla sortirà al carrer el 3 de febrer de la mà de Destino, que la publicarà també en castellà dues setmanes més tard.


text: òpera | Enderrock.cat L'òpera catalana 'Magda' s'estrena al Principal S'hi podrà veure els dies 24, 26 i 30 de setembre No cada dia es pot dir que s'estrena una nova òpera catalana. Coincidint amb la diada de la Mercè, el Teatre Principal de Barcelona acollirà Magda, del compositor vallenc Ramon Ribé; una història dura d'amor i idealisme en una producció de la nova companyia Teatre Líric Català.


text: Inform�tica Empresarial Contracte de Serveis (CS) Codi: SCAS003 Persona Responsaple: Antoni Casarramona Obiols �s la manera mes eficient per disposar de grans professionals de la inform�tica, sense comprometre's en cars contractes laborals de dif�cil recuperaci� econ�mica. Sovint, les petites companyies necessiten recursos inform�tics com els de les grans empreses. Per aquesta ra� Casarramona, S.A. posa a l'abast de les PIMES, especialistes de sistemes, comunicaci� i experts en programari de gesti�. Tots ells accessibles per medi d'un sol contracte. Ni m�s ni menys. Aix� que el convidem a que conegui el nostre CONTRACTE DE SERVEIS. Per m�s informaci� contactar amb: Sr. Antoni Casarramona i Obiols antoni@casarramona.es tel. 937336666 Codi: SCAS005 Persona Responsaple: Josep M Casarramona Obiols Sovint els equips inform�tics ocupen llocs de molta responsabilitat. Tant �s aix� que un mal funcionament del maquinari pot ocasionar p�rdues econ�miques molt quantioses. Tots aquells equips vitals de l'empresa, sense els que no podem desenvolupar l'activitat productiva s�n l'objectiu d'aquest servei. Casarramona S.A., disposa de recursos per davant qualsevol avaria de maquinari, garantir-ne la reparaci� o substituci� en un temps mig de resposta de 24 hores. A m�s ens encarreguem de deixar l'equip reparat o substitu�t operatiu amb els mateixos programaris i configuracions originals. L'objectiu �s minimitzar l'impacte de la incid�ncia. Els interessos del client s�n els mateixos que els nostres. Per aquesta ra�, s'efectua regularment un manteniment preventiu de tots els equips inclosos en aquest servei. Si els seus equips inform�tics estan en bones condicions, la seva empresa tamb�. Per aquestes raons, el convidem a que conegui el nostre servei de mantaniment de maquinari: Per mes informaci� contacti amb: Sr. Josep M Casarramona Obiols tel. 937336025 Codi: SCAS014 El m�n de la inform�tica �s en constant evoluci�, potser amb m�s celeritat que els altres sectors. Aix� fa que el volum de productes millorats i noves versions del mateix, sigui extraordinari. Tant �s aix� que qualsevol versi� de programa (windows, lunix, word, excel, acces, comptabilitat Dimoni, facturaci� Dimoni, comptabilitat SP, facturaci� SP, etc., etc.,...), en menys de 6 mesos d'�sser al mercat, ja ha sortit el producte amb els falles principals arreglats i a l'any apareix la nova versi�. Aquest ritme trepidant �s un greu problema pels usuaris de les aplicacions, ja que necessiten sempre tenir el producte actualitzat per gaudir de les prestacions que demana la competitivitat actual. Casarramona, S.A. t� acords amb els principals fabricants de programari de sistemes d�ofim�tica i gesti� empresarial, pels quals actua d'intermediari amb l'objectiu de subministrar i instal�lar sense cap c�rrec addicional pel client, les actualitzacions de programari que apareguin al mercat. Amb el servei de manteniment de programari, ens encarreguem d'efectuar les actualitzacions a domicili, preservant les dades de les anterior versions i actuant com a lubricant entre el fabricant i el client final. A m�s amb aquest servei tamb� es pot gaudir de la hot line i els f�rums d'internet dels t�cnics de Casarramona, que l'ajudaran en totes les seves consultes breus, sense cap c�rrec addicional. Aix� que el convidem a que conegui el nostre manteniment de programari. Codi: ------ Persona Responsaple: Noem� Teixidor Villar� Casarramona, S.A. ofereix un ampli ventall de serveis agrupats en aquest apartat, com s�n: Gesti� de correus electr�nics. Creaci� de webs de presencia i assessorament pel desenvolupament de programes web amb gesti� de base de dades. Gesti� d'altes de connexi� amb companyies de tel�fon. Per m�s informaci� contactar amb el responsable del servei: Sra. Noem� Teixidor Villar� noemi@casarramona.es Taller inform�tic Codi: SCAS017 Casarramona S.A. disposa d'un experimentat i consolidat taller de reparacions de maquinari. Val a dir que fou dels pioners en oferir aquest servei permanent en inform�tica dins la nostra �rea d'acci�, ja que funciona ininterrompudament des de 1987. A m�s d'�sser el centre on s'efectuen la majoria d'intervencions de maquinari que comporta l'activitat habitual de la nostra empresa, t� les portes obertes al p�blic tot l'any incl�s l'agost. Tamb� �s responsabilitza de mantenir i respondre tots els dubtes i q�estions que plantegen els clients (i no clients) en el nostre f�rum gratu�t dedicat al maquinari. Lloguer d`equipaments inform�tics Codi: SCAS056 Per poder disposar dels equips inform�tics adients en el moment en que veritablement convingui. Aquest servei posa al seu abast els m�s moderns equips nom�s el temps que els sigui prec�s. A m�s si aquest temps es considerable, pot utilitzar el seu dret a compra i aconseguir que el lloguer hagi estat una despesa insignificant. Nosaltres ens encarreguem del lliurament, la instal�laci�, la des-instal�laci� i la recollida. Aprofiti els recursos que Casarramona posa al seu abast! Sobre Casarramona �Copyright Casarramona, S.A. NIF A58385246 - Tels 93 733 66 66 / 93 733 66 60 - Font Trobada 1, Terrassa 08221 Barcelona


text: Castell de Xinquer - Viquipèdia, l'enciclopèdia lliure Castell de Xinquer 39° 55′ 35′′ N, 0° 23′ 30′′ O / 39.92639°N,0.39167°O / 39.92639; -0.39167 RI-51-0011219 12.06.006-003[1] El castell del Xinquer se situa al costat de l'abandonat mas del Xinquer, sobre una moleta rocosa que corona un turó, pertanyent al terme municipal de l'Alcúdia de Veo (Plana Baixa, País Valencià). El castell segueix les pautes i tipologia habituals de les fortaleses musulmanes, encara que no es pot assegurar amb rotunditat el seu origen i la datació per la falta de bibliografia sobre el lloc. Es troba molt deteriorat, en ruïnes. Únicament s'observen restes d'alguns murs i de dues torres. Donada la seva ubicació, probablement va tenir la funció de defensa i protecció del territori on s'ubica. Per accedir a l'emplaçament, cal fer-ho per una pista forestal que es troba en bon estat i que parteix d'un punt de la carretera entre l'Alcúdia de Veo i Algímia d'Almonesir. En arribar al despoblat de Xinquer una senda ix per darrere del poble costera amunt.


text: Rèpliques del Seminari de Formació a les Comunitats dels districtes de Jangamo i Inhassoro a la província de Inhambane (Moçambic) - ESF Rèpliques del Seminari de Formació a les Comunitats dels districtes de Jangamo i Inhassoro a la província de Inhambane (Moçambic) Els seminaris que hem desenvolupat juntament amb ORAM als districtes de Jangamo i Inhassoro ajuden a enfortir a la Societat Civil enfront de les activitats de la indústria extractiva. A través d'una peça teatral d'un grup local, s'explica als participants quins són els seus drets sobre la terra i els seus recursos naturals, i com poden respondre, negociar i defensar-se davant possibles abusos i vulneracions per part de les empreses. En finalitzar l'obra, els tècnics d'ORAM recorden als participants els principals instruments legals que existeixen, com la Llei de Terres i la Llei de Mines, el dret a la consulta i la informació, i també que, en cas de reassentament, l'empresa ha de proporcionar a la comunitat unes condicions de vida iguals a les que tenia o millors. Jaime, representant d'ORAM en Jangamo, adverteix que les comunitats "som invisibles" per al govern i les empreses, hi ha coses que el govern no explica i coses que l'empresa no compleix. Per això és fonamental que els habitants coneguin els seus drets per poder-se defensar. Aquestes formacions constitueixen les rèpliques d'un primer seminari realitzat a la ciutat d'Inhambane del 14 al 16 de març en el qual van assistir representants de les comunitats locals i diverses organitzacions de la societat civil. En Inhassoro, l'empresa de gas SASOL està explorant i extraient gas natural des de fa anys. Això ha suposat expropiacions de terres, reassentaments de famílies, i altres impactes negatius en les comunitats. A més, l'empresa britànica Rio Negre, un dels principals actors de les extractives a Moçambic, està realitzant la prospecció de sorres pesades a la zona de Jangamo i està previst que iniciï la seva activitat d'explotació d'aquest mineral en 2019. És imprescindible l'enfortiment de la societat civil per evitar vulneracions de drets, com ha succeït en altres casos a Moçambic. S'han realitzat dues trobades amb les 7 comunitats de Jangamo (Madonga, Guiguema, Licaca, Ravene, Xuxululo, Jangamo Seu i Mabelane) i amb les 8 comunitats de Inhassoro (Mangungumete, Maimelane Seu, Xitsotso, Ximadjane, Mudumane, Macovane, Vulanjane i Vuka). En la comunitat de Licaca van participar gairebé un centenar de persones, entre homes i dones, que es van mostrar molt interessats en l'activitat. En la Comunitat de Vulanjane van assistir 142 persones! Tot un èxit!


text: Botànica i mitologia | CFA Bon Pastor Botànica i mitologia Ahir vam tenir el plaer d'aprendre sobre Etnobotànica de la mà del professor i divulgador científic Daniel Climent. Hem après, entre moltes coses, que "jovial" ve de "Júpiter" i "dijous" també, que Cal·listo era "la més bella" i d'aquí venen les paraules "cal·ligrafia", "calidoscopi" i "cal·ligrama". També hem descobert que el "narcís" és una flor molt bella, com "Narcís" i que d'alguna manera "narcotitza". Ara també sabem que a vegades les llengües agafen noms onomatopeics per definir, per exemple, animals ("bear" en anglès o "Bär" en alemany) i fins i tot per anomenar ciutats o zones on hi ha molts d'aquests animals ("Berlín", "Berna"). Aquí us deixem algunes fotos de la xerrada i us recomanem que visiteu el seu canal de yotube i la seva pàgina web. La seva passió i energia s'encomana. Les seves paraules ens reconnecta amb la natura alhora que descobrim les arrels culturals dels coneixements científics.


text: Accident múltiple a l'autopista AP-7 a l'Hospitalet Tres persones han resultat ferides en l'accident a l'AP-7 a l'Hospitalet de l'Infant | Bombers Accident múltiple a l'autopista AP-7 a l'Hospitalet de l'Infant Un total de cinc vehicles han col·lidit | Una persona ferida, traslladada a l'Hospital Joan XXIII de Tarragona amb helicòpter per Albert Fuertes divendres, 22 de febrer 2019 - 16:28h Accident multitudinari a l'autopista AP-7 a l'altura de l'Hospitalet de l'Infant. Els fets han succeït en el punt quilomètric 282 de la via. Un total de cinc vehicles s'han vist involucrats en l'accident. Segons el Servei Català de Trànsit, l'autopista ha quedat tallada en sentit sud i els Bombers de la Generalitat han enviat sis dotacions terrestres, els quals estan realitzant tasques de neteja de la calçada, i cinc dotacions de Mossos d'Esquadra. Els vehicles implicats en l'incident són un camió, tres turismes i una autocaravana, segons ha explicat el Servei Català de Trànsit. De resultes de l'accident, una persona, amb pronòstic greu, ha estat evacuada a l'Hospital Joan XXIII de Tarragona amb l'helicòpter medicalitzat del Sistema d'Emergències Mèdiques (SEM). D'altra banda, dues persones més, han estat traslladades fins a l'Hospital Sant Joan de Reus, amb un pronòstic menys greu. Tanmateix, dues persones més han resultat ferides lleus però han rebut l'alta després de l'incident a l'autopista. En total, cinc persones són les que han resultat ferides en aquest accident múltiple. Un accident talla l'AP-7 a Vandellòs i l'Hospitalet de l'Infant en sentit sud. Molta prudència. pic.twitter.com/e29GC01xes — Trànsit (@transit) 22 de febrer de 2019 Segons les darreres informacions del Servei Català de Trànsit, els Mossos d'Esquadra estan fent desviaments cap a l'A-7 i l'N-340, fet que està provocant cues quilomètriques en aquestes vies a l'altura de l'Hospitalet de l'Infant en sentit sud. La retenció a la variant de l'A-7 va des dels Masos d'En Blader fins al seu final, l'Almadrava. La cua a la variant (A-7) és molt important, des dels Masos d'en Blader fins al seu final, l'Almadrava. — Trànsit (@transit) February 22, 2019 ATENCIÓ: Desmantellen una xarxa de lloguer turístic fraudulent a Tarragona Hospital Joan XXIII Vandellòs L'Hospitalet de l'Infant trànsit accident Mossos d'Esquadra Bombers Sistema d'Emergències Mèdiques AP-7


text: Àlex Novials Dilluns, 22 de maig de 2017 Fins a tres vegades Nemesio Orús va ser condemnat a mort per les seves creences. En temps de la Guerra Civil Espanyola, aquest fidel testimoni de Jehovà aragonès va tenir la valentia de ser un dels primers objectors de consciència de l'Estat (conjuntament amb Ramon Serrano i Salvador Sirera, també testimonis), i es va negar rotundament a incorporar-se a files a l'exèrcit rebel. A banda de no voler empunyar una arma ni vestir un uniforme, deia: "Jo estic consagrat a Déu i el seu regne, i no puc estar a les ordres de cap altre govern". Per això el van portar al davant de l'escamot d'execució el 1937, del qual es va salvar de miracle gràcies a la intercessió de la seva dona, qui va parlar amb un general d'artilleria a qui havia fet de mainadera. Després encara l'empresonarien dues vegades més, i de nou es va salvar pels pèls de l'execució. L'explicació exacta de la Bíblia Nemesio Orús havia nascut en una família catòlica d'Osca, però la religió que li explicaven no el satisfeia i sempre va buscar més enllà. A la dècada del 1920 un fullet d'Atalaya, la publicació dels Testimonis de Jehovà, li va cridar poderosament l'atenció. De seguida es va posar a estudiar allò que ell mateix va definir com "una explicació exacta de la Bíblia, i no una interpretació qualsevol". Després del calvari viscut durant la guerra, ja fora de la presó, es va traslladar amb la dona i els dos fills a Barbastre, però la persecució per les seves idees religioses no s'aturava. A les escoles catòliques, els seus fills eren expulsats de manera rutinària, i va haver d'educar-los a casa amb un professor particular. Finalment es van traslladar a Barcelona: quan hi van arribar, l'any 1955, a la ciutat només hi havia quatre congregacions de testimonis, amb uns 300 fidels. Les sales del regne on es reuneixen estaven prohibides, i es trobaven clandestinament al bosc de Collserola o en pisos particulars. Entre ells hi va haver més de mil objectors de consciència empresonats. Avui hi ha 40.000 testimonis de Jehovà a tot Catalunya, gràcies a la perseverança i l'exemple de creients com Orús: els seus fills, néts i besnéts segueixen servint els mateixos ideals. Nemesio Orús va aprendre l'ofici de rellotger i va obrir botiga pròpia a Osca poc abans de l'esclat de la guerra civil.


text: infoACCIONS 2014/94 - Entitats Catalanes d'Acció Social infoACCIONS 2014/94 Debat sobre polítiques migratòries de la UE, NOVA DATA: 22 de maig Incidència política d'ECAS sobre la llei del SOC i el model d'agències 'Empobriment i famílies': document de posicionament d'ECAS ABD i Ecoserveis denuncien desprotecció i confusió amb la nova tarifa elèctrica 20 anys de la Fundació Comtal, acte celebració el 21 de maig Festa de barri a la Salut Alta de Badalona, 17 de maig Cursa solidària amb l'Associació "in via", 10 de maig al Poblenou Celebració dels 10 anys del centre d'Acollida i Esperança a la Bisbal d'Empordà Comença a emetre TEBvist: TV online i projecte d'inserció sociolaboral Vot social i antiracista a les eleccions europees, campanyes d'entitats socials ACCIÓ dóna impuls a la internacionalització del Tercer Sector Jazz per la salut mental amb la Sant Andreu Jazz Band, 28 de maig Debat sobre polítiques migratòries de la UE, 22 de maig Dijous 22 de maig tindrà lloc la propera sessió del cicle de debats sobre polítiques socials europees amb una ponència d'Anna Terrón, presidenta d'InStrategies, sobre 'Polítiques migratòries a la UE: Europa social o Europa-fortalesa?'. Serà a les 18 hores a la seu d'ECAS i ja està oberta lainscripció online. El cicle finalitzarà dimecres 11 de juny amb una sessió sobre 'Com afronta Europa el repte de l'ocupació?' a càrrec de Stanislav Ranguelov, coordinador d'ocupació, polítiques socials i seguiment del Fons Social Europeu a Espanya (properament fixarem lloc i obrirem la inscripció). ECAS es reuneix amb Meritxell Borràs (CiU) sobre la llei del SOC i el model d'agències La Comissió d'Inserció Sociolaboral d'ECAS s'ha reunit aquesta setmana amb Meritxell Borràs, diputada de CiU al Parlament, en relació a la nova Llei del Servei d'Ocupació de Catalunya (SOC) i la convocatòria d'agències de col·locació per al 2014, que en aquests moments es troba paralitzada a l'espera que el Govern es reuneixi amb tots els agents implicats. Borràs s'ha compromès a facilitar una reunió d'ECAS amb la directora del SOC, Olga Campmany, i el secretari d'Ocupació i Relacions Laborals del Departament d'Empresa i Ocupació, Joan Aregio, per clarificar el rol de les entitats d'inserció sociolaboral i defensar la voluntat de formar part del Consell de Direcció del SOC, a la qual s'oposen CCOO i UGT. D'altra banda, el grup parlamentari de CiU gestionarà una compareixença d'ECAS i de la Taula del Tercer Sector al Parlament quan la nova llei del SOC entri a debat. Mesures urgents contra l'empobriment de les famílies: posicionament d'ECAS La Comissió de Famílies d'ECAS ha elaborat un document de posicionament sobre 'Empobriment i famílies: línies vermelles i mesures urgents' que, a partir de l'anàlisi i les reflexions compartides al grup de treball, fa una crida a la coresponsabilitat i la col·laboració de polítics, sindicats i empreses per actuar de manera urgent i en col·laboració amb les entitats socials contra la pobresa. Reunió amb Ernest Maragall per les eleccions europees En una reunió amb representants d'ECAS, Ernest Maragall, número dos a la candidatura ERC-NECat a les eleccions europees, ha plantejat la conveniència d'establir una comunicació periòdica amb la federació com a agent social de referència. A la trobada, a la qual han assistit Teresa Crespo, Sonia Fuertes i Jordi Gusi, Maragall ha pogut conèixer els diferents projectes i posicionaments polítics d'ECAS, entre ells el document 'Equitat de gènere, la gran assignatura pendent' (PDF), que recull les propostes de la xarxa DDiPAS de cara a les eleccions. Desprotecció i confusió amb la nova tarifa elèctrica, posicionament d'ABD i Ecoserveis ABD i l'entitat ambiental Ecoserveis han denunciat a través d'una nota de premsa que "la nova modalitat de contractació de la llum impossibilita a les persones que pateixen pobresa energètica millorar la seva situació, ja que fa escollir als consumidors entre un preu fix de l'energia molt més car o un preu volàtil i imprevisible". Totes dues entitats han impulsat el projecte Fuel Poverty Group d'assessorament a persones que pateixen pobresa energètica per reduir les factures de llum i altres subministraments. 20 anys de la Fundació Comtal, celebració el 21 de maig El Born Centre Cultural acollirà la celebració del 20è aniversari de la Fundació Comtal, el proper dimecres 21 de maig a les 19 hores. L'acte (programa en PDF) inclourà una conferència del filòsof Gregorio Luri sobre 'Reptes educatius per a la transformació social', la presentació d'un audiovisual, parlaments institucionals i un brindis i piscolabis. Cal confirmar assistència a través d'aquest formulari online. El dissabte 17 de maig al matí la Diverfesta organitzada per la Fundació La Salut Alta omplirà de festa aquest barri de Badalona per vuitè any consecutiu. La jornada, amb la implicació activa dels infants, famílies, professionals i voluntaris de l'entitat, comptarà amb activitats i talles i menjar de diferents països del món. La Diverfesta se celebrarà a la plaça Antonio Machado de Badalona. Nota de premsa Cursa solidària amb "in via", 10 de maig al Poblenou Demà dissabte 10 de maig al matí l'Escola Arenal de Llevant del barri del Poblenou de Barcelona organitza una cursa solidària amb el programa de reforç escolar de l'Associació "in via". Hi poden participar infants (aportació de 3 euros) i adults (aportació de 6 euros) repartits en sis categories. Les inscripcions es poden fer amb anterioritat a l'escola o el mateix dia de la cursa. 10 anys d'Acollida i Esperança a la Bisbal d'Empordà Dissabte 24 de maig a les 12 hores la Fundació Acollida i Esperança celebrarà el desè aniversari del Centre d'Acollida Convent dels Franciscans a la Bisbal d'Empordà. Comptarà amb el Cor Carreras Dagas i Yes the Music, una visita al centre i un refrigeri a peu dret. Per assistir-hi cal inscriure's enviant un correu a convent@acollida.org. TEBvist: TV online i projecte d'inserció sociolaboral Avui a les 18 hores comença a emetre TEBvist, el primer canal de televisió online català fet per un servei d'inserció ocupacional. El canal, impulsat pel Grup Cooperatiu TEB, es podrà veure a través d'aquesta pàgina web i donarà el tret de sortida amb l'emissió de la gala de presentació, que tindrà lloc aquesta tarda a l'auditori del CosmoCaixa. Vot social i antiracista a les eleccions europees Una trentena de col·lectius preocupats per l'avenç del discurs racista han impulsat la campanya 'No votis injustícia' amb l'objectiu de frenar el vot xenòfob a les properes eleccions europees. La campanya (veure guia en PDF) vol combatre el discurs racista de "primer els de casa" fomentant accions locals descentralitzades que generin debat públic. D'altra banda, l'EAPN (European Anti Poverty Network) ha iniciat la campanya 'Elecció de líders per a una Europa social' amb l'objectiu d'aconseguir el compromís dels partits polítics contra la pobresa, l'exclusió social i la desigualtat a Europa. La Taula del Tercer Sector i ACCIÓ, l'agència catalana que impulsa la internacionalització de les empreses, han arribat a un acord per desenvolupar un pla de suport a la internacionalització de les entitats del tercer sector. Es donarà a conèixer el proper 13 de maig –de 10.30 h a 13.45 hores al Passeig de Gràcia 129— en un acte de presentació que inclourà casos pràctics i un debat per identificar noves propostes d'actuacions que creïn sinergies amb l'estratègia acordada. Ja estan obertes les inscripcions online a l'acte. +info al web de la Taula del Tercer Sector Jazz per la salut mental, concert el 28 de maig La Sant Andreu Jazz Band oferirà un concert solidari amb projectes de millora de la qualitat de vida de les persones amb problemes de salut mental el proper dimecres 28 de maig a les 20.30 hores al Casino de L'Aliança del Poblenou. Les entrades (16 euros adults, 10 euros menors) ja es poden comprar en línia. D'altra banda, els dies 22 i 23 de maig tindrà lloc la jornada 'Salut Mental: Europa 2020' organitzada pel Fòrum Salut Mental.


text: Jazz i teatre per al cap de setmana a Xàbia - Xàbia Jazz i teatre per al cap de setmana a Xàbia 12 mar 2018 També hi haurà un contacontes en el port La programació d'oci de Xàbia té aquest cap de setmana una doble proposta en música i teatre dins dels cicles que impulsa la regidoria de Cultura. A més, com és habitual, la programació comença amb una cita pensada per als més xicotets: el contacontes setmanal que aquest divendres, 16 de març, es desplaça a la Biblioteca de Duanes (a les 17'30 hores) amb la història "I jo, Què seré?". El mateix divendres, a les 20 hores, l'escenari de la Casa de la Cultura s'omple de jazz i ho fa amb una original proposta que té a la dolçaina com a instrument principal. Dolç Tab Jazz, un grup de la comarca liderat per Josep Alemany, presenta el seu nou projecte "Revisited". El concert té una entrada de 5 euros que es podrà adquirir en aquest espai municipal a partir de les 18 hores. La programació la completa una representació teatral la vesprada del dissabte 17 -a les 20 hores en la Casa de Cultura- dins del cicle Nits de Teatre. Arriba l'obra Vittoria (en castellà) que reviu a una peculiar Ofelia, que farta de morir ofegada entre flors cada nit, rep la visita d'una combativa lady Macbeth que li ofereix solucions en el seu peculiar assortit de ganivets i punyals. L'enfrontament entre les dues heroïnes shakesperianes és un espectacle musical dirigit per Rafa Cruz i amb text de Marc Rosich, ha sigut considerat com la millor obra de l'any i està protagonitzat per Stanislav Angelov (piano), Tina Gorina (soprano) i Gretel Stuyck (actriu). Després de l'obra, s'obrirà el debat amb el taller de l'espectador.


text: Sant Cugat Empresarial rep la visita del Clúster Audiovisual de Catalunya – Sant Cugat Empresarial La mateixa ha comptat amb la visita del President del Clúster Audiovisual de Catalunya, Miquel Rutllant; i de la Directora de Cugat Mèdia i membre de la junta directiva del Clúster, Mònica Lablanca, que han presentat les principals línies estratègiques del clúster, que integra les principals empreses i institucions del sector audiovisual i multimèdia del país. El Clúster Audiovisual català vol fomentar la competitivitat, l'eficiència i la innovació per crear noves inversions, i convertir Catalunya en referència internacional creant una nova capitalitat industrial i cultural al sud d'Europa al voltant del sector audiovisual. Sant Cugat Empresarial mostra tot el seu suport envers aquesta iniciativa que pretén fer de l'audiovisual, un dels sectors industrials, econòmics i culturals estratègics del país. Servei d'Empresa de l'Ajuntament de Sant Cugat La reunió de la Junta Directiva també ha comptat amb la presència de la Directora de Promoció Econòmica, Empresa, Comerç i Ocupació, Anna Álvarez; i la Coordinadora de l'Oficina d'Atenció a l'Empresa, Esther Samon, que han exposat l'estructura organitzativa del Servei d'Empresa de l'Ajuntament de Sant Cugat, i els seus eixos principals: l'Oficina d'Atenció a l'Empresa, l'impuls del territori, i els programes d'emprenedoria. En aquest sentit, Sant Cugat Empresarial organitzarà properament un programa de suport i mentoring a emprenedors i start-ups, que comptarà amb el suport de l'Ajuntament de Sant Cugat. La trobada ha posat de relleu la bona entesa entre l'associació i el consistori santcugatenc, amb el compromís de seguir treballant conjuntament totes aquelles propostes que permetin generar un major i millor desenvolupament econòmic per al teixit empresarial local, i per continuar posicionant la ciutat com a pol d'atracció empresarial, d'innovació i talent. Finalment, la Junta Directiva ha ultimat els darrers detalls de l'Assemblea General Anual, la jornada corporativa de l'associació, que reunirà el proper 31 de març a les 18h al QGAT Restaurant, Events & Hotel, els directius de les empreses associades i on es procedirà al balanç de l'activitat desenvolupada l'any anterior.


text: LA POR DE L'ESTAT A CATALUNYA BLOQUEJA QUE ELS AGENTS RURALS VAGIN ARMATS | 🎗 La veu crítica de la independència LA POR DE L'ESTAT A CATALUNYA BLOQUEJA QUE ELS AGENTS RURALS VAGIN ARMATS Un dels arguments de la fiscalia durant el judici del Procés al Tribunal Suprem era que el Govern volia convertir els Mossos en el braç armat de la declaració d'independència. Va ser un dels mantres més repetits que, en el judici a la cúpula d'Interior a l'Audiència Nacional, amb el major Josep Lluís Trapero al capdavant, es va diluir. Ara bé, l'Estat encara no les té totes amb la capacitat de la Generalitat de tenir un cos de seguretat propi armat. Com a mostra, la contundència amb què rebutja la decisió del Govern d'armar els Agents Rurals, un cos format per uns 500 membres. D'aquí que el ministeri de l'Interior, a través de la delegació del govern espanyol a Catalunya, ha presentat un dur recurs contenciós administratiu contra el decret 249/2019, de 26 de novembre, pel qual es va aprovar el reglament d'armes del Cos d'Agents Rurals. Una decisió esperonada per l'assassinat de dos agents rurals a Aspa l'any 2017. El recurs, al qual ha tingut accés El Món, l'advocada de l'Estat assegura que es "vulneren competències estatals" en permetre "l'ús d'armes prohibides pel reglament d'armes". En concret, el ministeri que dirigeix Fernando Grande Marlaska considera que amb les funcions que tenen els agents rurals "no els habilita per ostentar la llicència tipus B -reservada a particulars- ni tampoc la tipus A, perquè no son membres de les forces armades ni de les forces i cossos de seguretat de l'Estat". Fins i tot, l'Estat s'oposa a la possibilitat que portin "defensa o bastó extensible perquè no són funcionaris especialment habilitats". La demanda contenciosa administrativa, presentada davant el Tribunal Superior de Justícia de Catalunya, comporta la "nul·litat" del reglament de facto perquè demana anul·lar un total de 15 articles, tots del cor de la normativa. L'argument no és únicament per la suposada vulneració de competències estatals. L'advocada de l'Estat inclou el debat de la manca de competència del departament d'Agricultura, Ramaderia i Medi Rural per aprovar un reglament d'aquestes característiques. De fet, entén que, en qualsevol cas, corresponia al departament d'Interior. La demanda contenciosa insisteix que la competència d'armar un cos és "exclusiva i excloent" de l'Estat. Així, recorda que la llei orgànica de protecció de seguretat ciutadana 4/2015 de 30 de març, diu que la "intervenció de l'Estat és necessària per habilitar qualsevol activitat relacionada amb el procés de producció i venda, així com en la tinença i ús de qualsevol arma de foc". Per altra banda, el ministeri de l'Interior considera que la llei 17/2003 del Cos d'Agents Rurals de Catalunya els identifica "no com a cos de policia propi" sinó que només els descriu com a "cos de vigilància i control" amb funcions de "policia administrativa especial". "Són una figura auxiliar de la seguretat pública, no pas una policia general o un cos armat", remarca el ministeri de l'Interior en el recurs. En aquest sentit, l'advocada de l'Estat constata que la llei no els habilita per anar armats com un cos policial ni tan sols per a la seva "autoprotecció quan hi hagi risc per la seva integritat física" perquè això no ho pot regular un decret de la Generalitat. Tampoc, segons Interior, els agents rurals poden utilitzar per a les seves funcions "armes de gestió pròpia", és a dir, armes de la seva propietat. Els serveis jurídics de la Generalitat, però, asseguren a El Món que pensen plantar cara a la batalla de l'Estat contra la intenció d'armar els agents rurals. En una setmana, presentaran una resposta a la demanda del ministeri de l'Interior en què defensaran la competència de la Generalitat per armar un cos rural, com a Espanya ho és el Servei de Protecció de la Naturalesa de la Guàrdia Civil (Seprona), una unitat especialitzada que pertany a un cos militaritzat amb direcció civil. No és l'únic recurs contra el decret que arma els agents rurals. La Generalitat també haurà de combatre les demandes de la Intersindical Alternativa de Catalunya i de la Federació de Serveis Públics de la UGT.


text: Estàs aquí:Home ACTUALITAT Nou emplaçament a la Garrotxa NOU EMPLAÇAMENT A LA GARROTXA. Tractaments i Serveis Ambientals Vila SL disposa d'una nova seu a la comarca de la Garrotxa, amb la idea d'anar avançant amb la línia de creixement empresarial i ampliació dels seus serveis en aquesta comarca. Ens trobareu al Poligon Industrial, al municipi de Les Preses. Neteja d'opis Des de fa uns mesos, Tractaments i Serveis Ambientals Vila SL realitza la neteja i manteniment, correctiu i preventiu, dels opis de la ciutat de Banyoles. L'empresa ALPHA PUBLICITAT, empresa especialitzada en publicitat exterior i actual adjudicatària de la gestió publicitària dels opis de la nostra ciutat, ens ha encarregat aquesta tasca. Tractaments i Serveis Ambientals Vila SL ha adquirit una nova màquina escombradora, el model RAVO 540 EURO 5, destinada a la nova concessió del servei de neteja viària del municipi de Banyoles, que va entrar en vigor el passat 1 de maig de 2013. Es tracta d'una escombradora molt més gran i ràpida, amb millors prestacions i molt més eficient, equipada amb tres raspalls que permet una amplada d'escombrat de 5 metres i amb un sistema d'aspiració molt potent. Tractaments i Serveis Ambientals Vila SL ha obtingut els Certificats que acrediten el compliment de les normes ISO 9001:2008 i ISO 14001:2004, complint així amb un dels principals objectius que defineixen la nostra política. Des de l'empresa s'ha apostat clarament per la implantació d'un Sistema de Gestió de Qualitat i el Medi Ambient, garantint així el compliment legal aplicable, la millora continua del servei i la correcte gestió ambiental.


text: Les Voltors disputaran la Final de 2a Catalana femenina amb INEF Lleida | Club Rugby Tarragona Aquest pròxim diumenge 8 d'abril a les 12 del migdia Les Voltors del Rugby Tarragona jugaran la final de Segona Catalana Kopparberg amb les noies de l'INEF LLeida. El partit es jugarà al camp de rugby de la població de Pomar de Cinca (Osca) perquè les instal·lacions de les de la Terra Ferma estan en reparació. Les noies Voltors, dirigides per Arkaitz Ibarguen i José Antonio Lahuerta, que han tingut una segona volta espectacular en la qual han guanyat 7 partits dels 9 jugats, afronten aquest repte de jugar amb les líders imbatudes amb moltes ganes, i perquè no dir-ho, amb possibilitats també d'endur-se la copa. Tot i que aquest és el partit més important del front Voltor, aquest cap de setmana se'n juguen tres més. El dissabte, l'equip S18, es juga amb el Castelldefels RUC a les 15 h al camp de Can Vinader, la vuitena o novena posició de la classificació de Primera Catalana. El mateix dia, els Old Vultures, els veterans del Club, viatgen fins a terres gironines per disputar un amistós amb els veterans del GEiEG a les 12 del migdia. L'equip sènior masculí, que no ha tingut opció als playoff de la Divisió d'Honor Catalana en quedar en setè lloc de la classificació, ha finalitzat la competició, encara que hi ha previst que juguin alguns partits amistosos d'aquí a final de temporada. El mateix passa amb els equips S16 i S14 que han acabat també les seves lligues respectives de Tercera i Segona Catalana.


text: Taller de roses d'origami per a afectats d'ictus a Girona - Diari de Girona Taller de roses d'origami per a afectats d'ictus a Girona L'activitat arrenca avui i durarà fins al 18 d'abril. associació ictus girona L'activitat arrenca avui i durarà fins al 18 d'abril. L'Associació Ictus Girona ha organitzat un taller d'origami de roses de Sant Jordi a partir d'avui al Centre Cívic Barri Vell-Mercadal de Girona. Anirà a càrrec de Joan Esparraguera i va dirigit a persones afectades d'ictus (ja que es pot fer en equip), acompanyants i persones interessades. L'activitat és gratuïta i està prevista per als dijous de 5 a 7 de la tarda fins al 18 d'abril. Per Sant Jordi, l'entitat tindrà una carpa a la plaça Catalunya de Girona, on oferirà les roses d'origami. A més, a la parada de la diada també hi haurà l'Anna Font, una infermera de l'hospital d'Olot afectada d'ictus que ha escrit el llibre titulat Amb mà esquerra. Interioritats d'un ictus, en el qual explica la seva experiència.


text: Miriam Fernández i Alba Beltrá, xiques de Campionat! | Federació d'Esports de Muntanya i Escalada de la Comunitat Valenciana Este diumenge s'ha celebrat a Zumaia (Guipúscoa) el Campionat d'Espanya de carrera per muntanya FEDME en categoria Promesa, on participaven esportistes sub-23. La Selecció de la Comunitat Valenciana va convocar les esportistes Miriam Fernández (Castelló) i Alba Beltrá (Novelda) per representar les nostres esportistes. La Zumaia Flysch Trail proposava un recorregut d'uns 31 kms sobre un perfil de tobogans molt atractius per les vistes al mar, però dur per l'acumulació de constants pujades i baixades. Les xiques de la Selecció van respondre de manera excepcional, obtenint eixe resultat. Així, totes dues revaliden l'actuació de Zaira Martínez (CXM València), que en l'anterior temporada va aconseguir el títol a La Vall d'Uixó. Els valencians Moisés Picón i Jorge Muñoz van lluitar en la dura categoria masculina, aconseguint les places 13a i 14a. El lleonés Manuel Merillas, recent subcampió d'Espanya absolut, guanyava el títol d'esta categoria. La prova formava part també de la Copa d'Espanya, on Júlia Font (Amics de la Volta al Terme) aconseguia altra victòria en categoria Júnior. Lola Peñarrocha (GR-33 Tottrail) va aconseguir el millor resultat en categoria Sénior, la cinquena posició.


text: Black Eyed Peas presenten 'Hit It' • Ràdio Capital de l'Empordà Black Eyed Peas continuen apostant per un so urbà i ballable en el seu nou senzill 'Hit It', la primera cançó inèdita després del disc "Translation" i que arriba en col·laboració de la rapera Saweetie i la cantant Lele Pons que li dona el toc llatí. El videoclip de la cançó està previst que s'estreni la setmana vinent i de moment ja podem gaudir del tema a les plataformes d'streaming.


text: concert participatiu – Associació Cor i Orquestra Simfònica Harmonia 9a Simfonia de L.V. Beethoven – 26/07/19 – 22H 1 Juliol 2019 15 Juliol 2019 corharmoniaDeixa un comentari No us perdeu el gran concert d'aquest estiu!!! La 9a SIMFONIA DE BEETHOVEN al Parc Dalmau de Calella!!! Un marc incomparable per una de les millors Simfonies romàntiques!! Un cant a l'alegria, a la llibertat!!! La 9a Simfonia de Beethoven, coneguda com a "simfonia coral", és una obra majestuosa que conté una de les melodies més universals mai composades. Divendres 26 de juliol a les 22h. ÚNIC CONCERT! Hi haurà minibús gratuït per pujar al Parc Dalmau i servei de bar. Amb la col·laboració de la Coral Polifònica de Puig-Reig, cantaires d'arreu i el Cor Harmonia, presentem un himne a la fraternitat! Amb les veus de: Eugènia Montenegro (soprano), Anna Gomà (mezzosoprano), Beñat Egiarte (tenor), Carles Pachón (baríton) i l'Orquestra Simfònica Harmonia dirigida per Albert Deprius.


text: El Real Madrid tanca un altre fitxatge català i busca fer un repòquer - Futbol base català, diari digital del planter a Catalunya Et trobes aquí: Inici » Notícies i actualitat » El Real Madrid tanca un altre fitxatge català i busca fer un repòquer Àlvaro D. Rodríguez, extrem esquerrà del Girona, veurà complert el seu somni i vestirà de blanc a partir del proper curs El jugador de Palamós jugarà al Juvenil C fcgirona.cat Carles Aguilar|@charlyplanter | 08 Juliol, 2020 Fa poques setmanes avançàvem que el Real Madrid havia confirmat 3 incorporacions de jugadors catalans, pel seu planter.... Doncs finalment seran 4. Un pòquer de talent, de jugadors escollits, amb els que el club blanc pretén millorar encara més el seu futbol base, sempre amb una exigència màxima, igual que passa en el cas del Barça.... Hi ha hagut alguna temptativa més, què no s'ha pogut concretar, però en aquest cas, el club 'merengue' s'assegura un jugador, extrem cadet (2004), Àlvaro Daniel Rodríguez, que mai ha amagat els seus colors, i d'aquesta manera, compleix una il·lusió què tenia fa molts anys. Àlvaro és un futbolista esquerrà, que acostuma a jugar a banda natural, i que veu porteria amb facilitat, donada la seva polivalència i un físic privilegiat -1'92-, que li permet també jugar de 9 o inclús ocupar la banda dreta. I com a anècdota, destacar que el seu pare va ser futbolista professional al CA Peñarol de Montevideo; per tant, ha mamat futbol des de ben petit.... Després de concretar-se els fitxatges de Kenneth Soler (RCDE), Armand Vallès (Mercantil), i Àxel Espínola (Damm), Àlvaro Rodríguez és el quart, però no es descarta una cinquena incorporació procedent de terres catalanes, per arrodonir el repòquer; de fet s'està negociant amb alguns candidats. Poc a poc i bona lletra....


text: Navàs per la independència: de juliol 2013 I GUARDA'T UN LLOC PER A LA HISTÒRIA Ja s'ha obert la inscripció per a la Via Catalana cap a la Independència, la cadena humana que resseguirà el país el proper Onze de Setembre, des del Pertús fins Alcanar de manera ininterrompuda, per ensenyar novament al món la voluntat i la unió dels catalans per tal d'aconseguir la independència. És per això que tots i totes hi hem de ser; sumant fins i tot més gent que el passat Onze de setembre. Ara és l'hora de la Via Catalana. Enllaçats, units, resseguint el país amb una cadena humana per tal de convertir en realitat l'anhel majoritari dels catalans, esdevenir un nou Estat d'Europa. Per tal d'assegurar que omplim els més de 400 quilòmetres de traçat de la Via Catalana, cal que tothom s'inscrigui a un dels trams de la cadena humana. És molt important que t'inscriguis per tal que es comptabilitzi la teva presència i des de l'organització es pugui controlar quines zones cal reforçar i quines s'omplen. Evidentment, si no t'has pogut inscriure seràs benvingut, ja que la Via Catalana ha de ser massiva i compta amb tothom, però si t'inscrius en facilitaràs l'organització i seràs responsable del metre de cadena en el tram que hagis escollit Per fer-ho, tens vàries possibilitats. Una és a través de la web http://via.assemblea.cat, omplint un formulari d'inscripció que et permetrà seleccionar el tram que desitgis. Aquest formulari web permet inscriure fins a cinc persones alhora. Des de Navàs organitzem autobusos per anar a un tram que ens assignat a prop de l'Hospitalet del Infant. El preu del bus és de 10 euros i pots inscriure't a: -Calçats Castella: Ctra. de Berga -Josep Seriols: carrer Església -Taverna La Melée: passeig També pots venir-hi en cotxe particular, però cal que t'inscriguis igualment. Cal que t'inscriguis abans del 25 de Juliol. Durant l'estiu anirem donant detalls del lloc exacte, horaris i activitats que farem. Entre tots ho aconseguirem. Junts ho farem possible! L'Onze de Setembre, Fem Via! Publicat per Navàs per la independència a 12:00 a. m. 12 juliol: cadena humana+canvi estelada+sopar+concert El canvi d'estelada d'enguany ha estat precedit per l'assaig de la cadena humana "Via Catalana". Unes cinc-centes persones han permès materialitzar el cinquanta per cent del recorregut que s'havia de cobrir. Al inici, es va llegir un manifest que recordava que l'any en curs promet ser decisiu pel país: 'Els catalans compartim una història però ara, sobretot, compartim un projecte. Ja ni ha prou de renúncia i submissió. Som poble i, plegats, tenim el dret a decidir el què volem, allò que ens convingui. Més enllà de l'espoli programat, molt més enllà d'aquesta sonsònia que ens reclama prudència, paciència i conformitat...Ara és l'hora d'ajuntar les nostres mans i fer una cadena humana que sigui el preludi per la de l'11 de Setembre, una cadena per aconseguir tornar a ser lliures'. L'acte va finalitzar amb un sopar popular i amb les actuacions de Jordi Montañez, Miquel del Roig i Canvi de plans. Publicat per Navàs per la independència a 6:59 p. m. 12 juliol: Cadena humana + canvi estelada + sopar + concert Enguany, perquè serveixi d'assaig per la cadena humana del proper 11 de setembre, ens hem proposat el repte de fer el canvi d'estelada del turó del Lladó arribant-t'hi amb una cadena humana que s'inicii a la plaça de l'Ajuntament. Necessitem passar de 700 persones per assolir aquest objectiu. Ens trobarem a les 8 a la plaça i després del canvi d'estelada hi haurà un sopar popular, gratuït per tots els participants a la cadena, al pati de l'escola de música. Hi haurà actuacions de Jordi Montañez, Miquel del Roig i Canvi de plans. Els interessats en participar-hi caldria que ens ho féssiu saber (per questions d'organització i del sopar) enviant un correu a navas@assemblea.cat, per missatge privat al facebook de Navàs per la independència o el Raig o apuntant-vos a Calçats Castella o el Raig. Ah! i començarem les inscripcions per anar en grup a la cadena humana de l'11 de setembre. Publicat per Navàs per la independència a 7:27 p. m. MARXEM ! Ha valgut la pena passar calor Una cinquantena de vehicles ens hem aplegat a 2/4 de 10 del matí a la plaça Gaudí per donar sortida a una de les branques de la caravana del Bages. S'hi han afegit també alguns cotxes que venien de la veïna comarca del Berguedà. Després d'esmorzar coca amb xocolata, s'ha donat la sortida i la caravana ha anat engrandint-se en passar per Balsareny, Sallent i Santpedor. Un cop arribats al Congost, hi ha hagut la trobada amb les altres branques de la caravana que venien d'arreu de la comarca del Bages i comarques veïnes. Estacionament dels vehicles, un total de 600 cotxes i sortida en manifestació fins a Crist Rei on ja estava tot a punt per començar l'espectacle. Mentre s'anava omplint la plaça, unes 3.500 persones, s'ha anat fent lectura dels Twits que s'havien enviat a la pàgina http://marxem.org/motius-pel-marxem/ En Santi Arisa ens ha fet saltar i cantar en mig de crits d'independència i en Carles Cases ens ha obsequiat amb alguna versió de temes de Lluis Llach. Al pic del sol s'ha desplegat l'estelada humana i s'hi han incorporat la Carme Forcadell, la Patricia Gabancho, la Montserrat Carulla i en Toni Albà. Cadascún d'ells han pogut parlar una estona de la seva visió del procés que ens ha de portar a la independència. MARXEM!!! Publicat per Navàs per la independència a 6:38 p. m. Concert per la Llibertat: Navàs per la Independència hi erem El Concert per la Llibertat quedarà gravat en la memòria col·lectiva dels catalans, de la mateixa manera que la manifestació de l'11 de setembre de 2012 tindrà un lloc privilegiat en aquesta memòria. Als 90.000 espectadors del Camp Nou s'hi han de sumar els 1.800.000 espectadors que en algun moment van seguir el concert per TV3, dels quals, 700.000 ho van fer de forma permanent. Dos autocars, en total 115 navassencs i navassenques vàrem desplaçar-nos al Camp Nou per seguir el Concert en directe. Junts vem gaudir d'un espectacle impressionant. Festa i emoció a flor de pell. Vem saltar, vem ballar, vem cridar, vem riure i també sen's va escapar alguna llàgrima en veure la magnitud de l'espectacle, la força d'un poble que creiem fermament que el futur és nostre.


text: AulaVirtual, una experiència amb Moodle a presons | AlfaDigital: TIC i presó « Ecos de la Jornada TIC i Presó Quan tornem de les vacances, tornem a les Narratives (digitals) » 16 Juliol, 2011 per Julio Zino Arxivat a Educació, Gestió del coneixement, Jornada TIC i Presó, Moodle, Presons, Programari lliure, Tecnologia i presons | Etiquetat cyberaules, dret a l'educació, educació d'adults, educació en presons, educació social, Internet, Programa Compartim, TIC a presons | 1 comentari a 9 Agost, 2011 a 18:35 | Resposta "I això és art?", un curs Moodle que obre moltes perspectives « AlfaDigital: TIC i presó [...] un post anterior us vam parlar del projecte AulaVirtual: una plataforma Moodle destinada al treball directe amb [...]


text: Fem un "Kit Kat" d'Internet? – Social Media Friendly Fem un "Kit Kat" d'Internet? Team DIGUI - Social Media Friendly 11 Mai 2016 Tendències,Turisme,xarxes socials Desconnectar-se dels entorns online és cada cop més difícil com a conseqüència del creixement del nombre de dispositius tant en el món professional com en el personal. Concentrar-se és un repte per culpa dels smartphones amb les seves vibracions i notificacions constants i sovint impertinents. Els ordinadors ocupen un lloc particular en les nostres vides i ens permeten aïllar-nos de l'entorn i acostar-nos al món simultàniament, encara que pugui semblar contradictori. Qui no ha tingut mai la sensació d'estar saturat després de l'ús perllongat d'aquestes eines, o després de moltes hores amb els ulls fixos en una pantalla? Davant la invasió d'Internet a les nostres vides, hi ha qui es planteja fer una cura de desintoxicació digital o digital detox. El digital detox ve a ser una desconnexió més o menys llarga de tot el món online i dels dispositius associats. Sembla una decisió que va en contra de les tendències establertes, en un temps on es percep Internet com un servei fonamental, com poden ser l'aigua o l'electricitat. El trasvassament, cada dia més gran, de la vida professional per sobre de l'àmbit personal -allò de les fronteres líquides-, així com la saturació de missatges publicitaris en tots el canals, incentiva a moltes persones a voler limitar l'ús de les noves tecnologies perquè sigui més raonable en el seu dia a dia, i torni de nou a ser una experiència equilibrada i de qualitat. Una oportunitat per a les empreses? El digital detox, representa una oportunitat -de negoci- real per a les empreses. Proposant diferents estratègies i preses de contacte graduals, per donar resposta a aquestes persones. Oferint experiències més o menys llargues sense connectivitat, per tornar a la "vida real" o "vida 1.0" com l'anomenen molts. També es poden proposar noves ofertes de dispositius que permetin consumir Internet d'una forma menys intrusiva i més a demanda. L'agència de Turisme Suïssa (Swiss Tourism) ja va proposar, l'any 2011, vacances desconnectades del món 2.0 per poder retrobar-se amb la natura i les persones. Kit Kat ha creat a Amsterdam espais sense wifi, ni cobertura 3/4G, amb el nom de "Have a break", tal i com proclama el conegut eslògan de la marca de xocolatines. Lego també està treballant diverses estratègies vinculades als seus productes per prevenir la hiperconnexió entre els infants. El digital detox no és només la desconnexió de les persones d'Internet i de les xarxes socials. És una invitació per a les empreses i les marques per tornar a pensar en la freqüència de contacte que necessiten i volen els clients, els proveïdors i els empleats en el món online. Potser caldria començar a comunicar menys sovint, però de forma més adaptada a la demanda dels clients. Una comunicació més subtil, no fent tanta publicitat emergent. Aportar valor afegit real als clients és a la llarga, molt més eficaç que una campanya intensiva que genera cansament i un cert rebuig per la seva capacitat intrusiva. I com no, si decidiu muntar un negoci per ajudar a les persones a desconnectar d'Internet, la promoció de l'experiència l'heu de fer online, a les xarxes socials, on hi són tots els vostres clients potencials...això sí! amb moderació!


text: Mobilització al passeig de Gràcia contra l'ofensiva turca al Kurdistan sirià | betevé Turquia ha ocupat les primeres poblacions kurdes i milers de persones n'han hagut de fugir Lluís Cruz | divendres, 11 d'octubre del 2019, a les 22.58 Prop de 400 persones s'han manifestat aquest dijous al vespre al passeig de Gràcia en contra de l'ofensiva militar de Turquia contra la zona kurda del nord de Síria. L'operació, anomenada Font de Pau, ha començat poques hores després que les tropes dels Estats Units hagin abandonat aquesta zona del Kurdistan després d'haver-hi estat donant suport a les milícies kurdes, aliades dels nord-americans en la lluita contra Estat Islàmic a Síria. Segons han denunciat els concentrats, "cal la reacció immediata de la comunitat internacional" davant del que han qualificat com "un nou genocidi i campanya de neteja ètnica dels turcs contra els kurds". De fet, en aquest primer dia d'operació militar, l'exèrcit turc ja ha causat, segons diverses fonts, la mort de 14 civils i ha provocat la fugida de milers de persones de les poblacions atacades. L'operació va començar dimecres a primera hora de la tarda per evitar, segons el president de Turquia, Recep Tayyip Erdogan, que el nord de Síria es converteixi "en un corredor del terror" en mans de forces kurdes i Estat Islàmic. Durant el matí de dijous, l'Exèrcit turc ha atacat per terra i aire diverses posicions de les milícies kurdes. El Ministeri de Defensa turc assegura que ha atacat 200 objectius, tot i que fonts kurdes denuncien que entre aquests objectius també n'hi havia de civils. Protesta davant del Consolat de Turquia La concentració, que ha començat a les 19 h als Jardinets de Gràcia, ha anat baixant pel passeig de Gràcia fins arribar al Consolat General de Turquia a Barcelona, a tocar de la plaça de Catalunya. Allà s'han proferit crits i lemes contra Erdogan i els seus aliats, i s'hi ha llegit un manifest. Durant la marxa, però, no s'ha fet cap aturada a les portes de la seu de la Comissió Europea, que és al passeig de Gràcia mateix, en el tram comprès entre els Jardinets de Gràcia -inici de la marxa- i el consolat turc -on ha acabat-. El Kurdistan és una àrea del Pròxim Orient en què hi viuen ciutadans d'ètnia kurda, però sense estat propi. L'àrea és sota la sobirania de diversos estats de la regió: Turquia, Síria, Iran, Irak i una part d'Armènia.


text: Casa Encantada Antigua Guatemala Guatemala - Ofertes d'hotels amb els MILLORS DESCOMPTES EN LÍNIA 9a Calle Poniente y 4a Avenida Sur #1, Antigua Guatemala Centre, Antigua Guatemala, Guatemala - Veure al mapa Al visitar Antigua Guatemala, vosté es sentirà com a casa a Casa Encantada, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Escuela de Español San José el Viejo, Proyecto Lingüístico Francisco Marroquín, Voyageur Tours. El Casa Encantada, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de recepció 24 hores, servei d'habitacions, transport hotel/aeroport, restaurant, visites turístiques. L'ambient de Casa Encantada es reflexa en cada habitació. servei de despertador, mini bar, ventilador, aparell de televisió, caixa de seguretat per a portàtils són només algunes de les comoditats a la vostra disposició. L'hotel ofereix meravelloses instal.lacions d'oci com piscina exterior, massatge, jardí que faran de la vostra estada una experiència inoblidable. Sigui quina sigui la seva raó per visitar Antigua Guatemala, el Casa Encantada és el lloc perfecte per una estimulant i emocionant escapada. Tots els tipus de viatgers (38) Parelles (27) Viatgers en solitari (7) Famílies amb infants petits (1) Famílies amb infants grans (2) Grups (2)


text: El fotògraf que va fer saltar Marilyn, Philippe Halsman - Casal Lambda Exposició de Philippe Halsman, considerat un dels fotògrafs més importants del segle XX, reconegut per les seves 101 portades de la revista LIFE, i també per l'extensa col·laboració que va tenir amb Salvador Dalí, va retratar famosos, intel·lectuals, com Einstein i Hitchcock. INSCRIPCIONS: Envieu un correu electrònic a (activitats@lambda.cat) per reservar entrada indicant el nom i número de soci (en cas de ser soci del Casal), i feu l'ingrés a Catalunya Caixa 2013-0500-11-0212830635, indicant el vostre NOM i CAIXAFORUM.


text: Aprox. 2,370,376 USD Any de construcció 1893 Superfície total 13.271,9 sqft Superfície de la parcel·la 40.623 sqft Fabulosa antiga Masia del S.XVIII en procés final de restauració, situada en un petit i tranquil poble de l'Alt Empordà. La finca consta de 3.774m2 de terreny, amb jardí i piscina de 25 metres amb jacuzzi integrat i una antiga construcció de 250m. La masia consta de 1.500m2 distribuïts en tres plantes, de pedra i sostres originals bovejats a dos de les plantes. La planta baixa disposa d'una sala d'estar fabulosa – menjador interior de 90 m2, cuina, un antic rentador que ha sigut restaurat i recuperat per convertir-se en un altre menjador – sala d'estar que dóna accés a l'espai exterior, amb menjador i cuina exterior on gaudir d'una zona chill out. 2 habitacions dobles amb lavabo i accés directe al jardí. A la segona planta trobem 6 habitacions amb els seus lavabos de 40m2 cada un i els seus sostres bovejats i majestuoses parets de pedra i una terrassa coberta d'arcs de 80m2 i bigues originals del S.XVIII. Tots els terres dels lavabos son antics i exquisits hidràulics recuperats. La tercera planta està distribuïda en 2 grans suites de 80 m2 cada una amb els seus lavabos complets i estàncies de descans i xemeneies. El terreny també disposa d'un espai de 400m2 per garatges, emmagatzematge o espais de serveis. Hort i pou d'aigua potable.


text: El pintor Enric Marco torna a Lleida amb una antologia que recull tota la seva obra L'artista anuncia que vol muntar una escola per a nens que estiguin interessats en la pintura El restaurant Ducal, situat a l'avinguda Prat de la Riba, acull fins al pròxim 5 d'octubre una exposició que repassa la trajectòria de l'artista lleidatà Enric Marco a través d'una sèrie de quadres de gran format. "Sempre m'he sentit molt valorat i estimat a Lleida i tenia moltes ganes de tornar a casa per mostrar els meus quadres i la meva evolució com a artista" explica a LA MAÑANA el pintor Enric Marco, que fins al pròxim 5 d'octubre exposa al restaurant Ducal una antologia de la seva obra formada per 12 quadres de gran format i d'estils "impressionista, surrealista i realista". L'exposició conté material que l'artista ha pintat al llarg de la seva trajectòria, des dels 5 anys quan es va començar a enamorar de la pintura fins als 56 que té ara. Tot i que Marco és un artista consagrat– ha realitzat una quarantena d'exposicions a ciutats de tot el món com Londres, Tòquio, Milà, París o Barcelona–, l'any 2008, va decidir sortir de la seva zona de confort i va marxar als Estats Units amb la idea de continuar evolucionant com artista i viure noves experiències en un entorn i cultura molt diferents dels que havia experimentat fins al moment. Tot i gaudir d'un gran reconeixement a territori estatunidenc, el lleidatà diu amb sinceritat que tenia ganes de tornar i que la família ha jugat un paper molt important. El seu retorn a la capital del Segrià no se centrarà només en la seva faceta plàstica. "Vull muntar una escola per a nens que vulguin començar a pintar. La meva intenció és dedicar-me de ple a l'ensenyança i deixar al marge la pintura", anuncia. I és que Marco no amaga la seva passió per la pedagogia, una disciplina que "sempre m'ha agradat i que m'ha animat a voler obrir l'escola". Una vegada finalitzi la seva exposició a Lleida, Marco avança que la propera ciutat on exposarà serà a València, concretament a la Normal Gallery el pròxim mes de novembre.


text: Oxford | Osukaru in GATech Tot està ple dels "colleges" de la universitat d'Oxford, en total hi ha 38 si no recordo malament. Tots i cadascun d'ells es podrien considerar com un campus en sí, doncs tots tenen en comú un munt d'edificis majestuosos, un hall-menjador, una capella i jardins enormes. Pel que fa a la resta de ciutat (almenys pel centre) es podria dir que és una combinació de campus + facilitats per estudiants (això inclou pubs) + orientacio al turista (això inclou des de botigues de postals a la botiga oficial de la University of Oxford). Com tot sembla bastant igual, aniré posant al principi de l'explicació de cada college que he anat quin es la primera foto i potser alguna mées destacada. L'atractiu d'aquest és que és el més antic de tots els de la universitat, data del segle XIII. Té uns jardins molt ben cuidats i bastant grans, tot i que és un dels més petits en quant a nombre de matriculats. Bodleian Library i altres edificis del voltant Per entrar només es podia fer amb tour, però al costat hi havia una exposició dedicada a John Aubrey on es podien veure llibres del segle XVII. Junt a la biblioteca, es troba el Bridge of Sighs. Aquesta esglèsia té una torre a la qual es pot pujar per una escala molt estreta (i que ha de fer de doble sentit...) a un mirador molt estret (també de doble sentit...) però ls vistes valen la pena. A part de l'arquitectura dels edificis d'aquest college (com als altres), aquest destaca també perquè comprén tota una extensió de riu i de bosc com a part dels seus jardins. Per entrar a aquest cal fer cua, i llarga. La raó? Aquesta. Potser la foto us deixa una mica indiferent, però si li afegim una mica de retoc per ordinador obtenim... tachan! També és on pels seus jardins Lewis Carrol trobava la inspiració per fer el llibre "Alice in Wonderland". Per últim, aquest és el college des d'on JRR Tolkien va imaginar l'existència d'un anell per a dominar-los a tots =) Riu Isis No és un altre que el Thames, però amb el nom que li dóna (o donava) la gent d'aquí. Està molt canviat respecte a Londres, tant en mida com en què està molt més net xD Com era d'esperar d'Oxford, hi ha l'equip de rem entrenant =P This entry was posted on dilluns, 23 de/d' Agost de 2010 at 11:51 pm and is filed under Excursions Londres. You can follow any responses to this entry through the RSS 2.0 feed. You can leave a response, or trackback from your own site.


text: #Elteufisioacasa | CMC Hem començat una campanya per acompanyar-vos a tots i totes en aquests dies estranys que ens ha tocat viure. Des de Centre Medicina Correctiva us proposem exercicis senzills que us mantindràn en forma al llarg del confinament. Seguiu-nos a les xarxes @cmcsl i podreu fer tots els entrenaments que proposen els nostres fisioterapeutes i gaudir dels consells de molts dels nostres especialistes en nutrició i medicina en general.


text: EL CAS SANTAMARIA. TRADUCCIÓ DE PAU VIDAL. CAMILLERI, ANDREA. Libro en papel. 9788416600649 La Memòria 978-84-16600-64-9 Què passa quan un home honest es troba enmig d'una xarxa de corrupció burocràtica? La novel·la que obre la sèrie policíaca ambientada a Sicília i protagonitzada per l'emblemàtic comissari Montalbano. En una càlida nit siciliana, el comissari Montalbano s'enfronta a una situació particularment enrevessada quan uns escombriaires troben un conegut polític i empresari mort en circumstàncies molt compromeses. Tot apunta que ha estat un atac de cor després d'haver ... Un dels títols més emblemàtics de la sèrie policíaca d'Andrea Camilleri protagonitzada pel comissari Montalbano. En aquesta ocasió, el comissari Montalbano ha d'investigar l'assassinat d'un comerciant jubilat. La seva amant, una jove tunisiana desapareguda després del crim, és l'objecte de totes les sospites. Tanmateix, les indagacions guien a Montalbano cap al tèrbol món dels ... El comissari Montalbano viu i treballa a Vigata, la població siciliana on tenen lloc la major part de les seves investigacions. Acompanyem el comissari durant trenta dies de feina i al llarg d'una trentena de casos. El mostrari de delictes és ben divers (suïcidis, estafes, vendettas...) i a vegades Montalbano arriba massa tard. La casuística és àmplia: són delictes d'amor, d'in...


text: FUGINT DE LA BOIRA: VIA LA PEPA La Mar a la via Yolanda Cortés Avui ens hem aixecat amb boira, ja veiem que no podríem fer el nostre Pla A. Un whassapp al Lluís proposant-li anar a buscar el sol i aprofitar el dia. On? Com no... Abella de la Conca, un indret ideal pels dies d'anticicló hivernal. Busco entre la carpeta de les ressenyes impreses. La via La Pepa, ens la vam mirar l'any passat i finalment no hi vam anar... pot ser un bon Pla B. La via és per fruir. Placa amb una roca que mossega als peus de gat, adherència total. Cantos i cantillos. Via molt recomanable. A la vora hi ha la Mariquita Perez, a l'esquerra, i la Yolanda Cortés, a la dreta. Dificultat: 6a/6a+ (V obligat) Temps d'aproximació: 19 minuts Temps de descens: 15 min. sense incloure ràpel. Grau d'exposició: Mig, És una via semiequipada (encara que en algun lloc hem vist que posava via equipada, però creiem que al tercer llarg cal equipar-lo) Material:10 cintes exprés, un joc de friends i tascons i reunions. Des de totes les reunions es pot rapelar. Roca: Calcària. Extraordinària Via oberta per Joan Baraldes i Antoni Alarcón el febrer de 2015 1ra tirada (V+ IV - V- - 30 metres- 3 parabolts i dos ponts de roca): Ens trobem amb una placa on hi ha dos parabolts (V+). Comencem de valent. Sortim a un repissa i amagat a la dreta un pont de roca poc útil. Anem per l'esquerra. 2na tirada (IV+ - III - IV - 35 metres - 4 ponts de roca encara que hi ha dos que no són gaire útils): Davant tenim un muret on veiem un pont de roca al mig de la paret. De fet abans de començar ja en deixem un altre i just començar el muret trobem un altre pont de roca que ens orienten per on va la via (IV+). Ara ens toca caminar i ens encarem vers la paret. Aviat veurem la reunió damunt nostre. Després del pateo veiem un pont de roca sota del darrer mur. Un pas "raro" ens obliga a tornar a escalar (IV). Alerta hi ha un esbarzer que fa augmentar la sensació d'aventura. 3ra tirada (V - 30 metres - 3 parabolts i 2 ponts de roca): La situació canvia totalment, ara ens trobem davant d'una placa polida davant nostre. Les assegurances més que justes, personalment no crec que es pugui dir una via equipada doncs cal posar "trastets" ja que hi ha molt aire entre assegurança i assegurança. La veritat - i com passa sempre - ara que les necessites - no hi ha gaires possibilitats de protegir-ho. Ànims i amunt. El grau està força mantingut en tot el llarg. Tirada per fruir. Anem seguint les assegurances per girar finalment a l'esquerra per muntar la reunió - molt visible - que està muntada damunt d'un blog. La via Yolanda Cortés passa per la vora per on puja el Toni i la Mar de Torredembarra amb qui compartim el rapel. Gràcies per deixar-nos la corda i per la xerradeta. 4rta tirada (V - Ae (6a/6a+) - IV+ - 30 metres - 5 parabolts i un pont de roca): Estem en el llarg clau de la via. Sortim a la dreta (V) fins sortir una línea de parabolts (6a/6a+) encara que es pot ser en A0. No crec que es pugui dir que fer Ae doncs els estreps no els vam fer anar ja que no s'arriba d'estrep a estrep sinó que entre mig cal escalar (V/V+). Passat el tram més dret la paret aviat tomba i ara cal pujar per un munt de blocs que donen una mica d'inseguretat però es puja prou bé fins al cim de la Torre Xica. Pel vessant oposat trobem el rapel de 35 metres que ens duu a una canal. Per aquí passa un sender fitat per on baixem decididament. 12 min. Arribem a un camí empedrat que seguim a l'esquerra. 15 min. Fem cap a l'església romànica d'Abella de la Conca. Aparquem a l'entrada del poble i pugem caminant a l'església d'Abella de la Conca - un bell exemplar del romànic (14 min.). Anem cap al dipòsit que hi ha a l'esquerra i pugem per una feixa i als 5 min trobem l'inici de la via que és molt evident en trobar dos parabolts en un llastra polida. Abans trobareu la via Yolanda Cortés. Amb la fotografia de la ressenya és molt fàcil trobar l'inici de la via. Per sota de la feixa s'ha equipat uns 10 metres que permeten allargar la via amb una tirada més (6a - V+) però crec que no són gaire interessants. Abella de la Conca PALLARS JUSSÀ Etiquetes de comentaris: Abella de la Conca PALLARS JUSSÀ Joan Baraldes 4 de desembre de 2016, a les 12:15 Me'n alegro que us hagi agradat la via. Equipar porta molta feina i quan els repetidors gaudeixen de l'escalada és la millor recompensa


text: Parròquia de Santa Maria de Palau-solità - La Sagrera - PALAU-SOLITÀ I PLEGAMANS (CATALUNYA) (Referència: 6861) Església romànica del segle XII (1122) modificada en temps posteriors. Consta d'una nau rectangular coberta amb una volta de maó moderna i d'un transsepte, El frontis té un portal dovellat de grans peces en arc de mig punt i un òcul a la part alta sota mateix de la cornisa angular que correspon a una teulada de dos vessants. Els seus murs són de carreus bastos petits, clars i rogencs barrejats. Guarda un retaule del segle XVI del Mestre d'Artés originari de València; i l'antependi o frontal d'altar del segle XVII obrat amb ceràmica per Llorenç Pasollas. Campanar merament funcional del segle XVI. Té planta gairebé quadrada (4'50 x 4'25 m) i està coronat per una minsa cornisa i un terrat amb barana de merlets esglaonats. Els seus murs tenen paraments de petits carreus irregulars de pedra clara i rogenca, barrejats. La cel·la queda oberta amb finestres d'arc rebaixat, una a les cares sud i oest, dues a llevant, i no cap al nord; hi pengen campanes. Té una motllura a la base de la cel·la i a les seves parets nues només hi destaca una modesta finestra rectangular al dessota de la motllura. Situació: adossat al mur de ponent proper al frontis encarat a migdia. Alçada: 21'56 metres. Esveltesa: 4,8 Identificador: IPA-27506 A Santa Maria de Palau-solità hi pengen dues campanes grans i dues de petites; la més gran és el 1962 i porta el nom de Josepa-Montserrat-Joana; l'altra gran, encara que no tant, és del 1674; les dues petites són del 1846 i 1847.


text: Barnasants 2018: Expansió multicultural | Godot Barcelona Fins el 14 d'abril el BarnaSants torna a ser l'aparador de la cançó d'autor. [entradilla] Sergio del Almo /@delamista... Sergio del Almo /@delamista D'ençà que va néixer l'any 1996 a les Cotxeres de Sants, Barnasants s'ha convertit en una de les cites imprescindibles de la cançó d'autor en català. Durant tots aquests anys, el festival ha anat expandint la seva oferta sense perdre la seva essència. I bona mostra d'això es podrà comprovar en la seva pròxima edició que, des del 26 de gener, amb el concert inaugural de Joanjo Bosk al Teatre Joventut de L'Hospitalet de Llobregat, i durant gairebé tres mesos, oferirà més d'un centenar d'actuacions per a tot tipus de públics en 22 sales diferents de la nostra geografia. Més enllà del merescut homenatge a l'escriptor barceloní Manuel Vásquez Montalbán, a qui es commemora amb motiu del quinzè aniversari de la seva mort, Barnasants, en l'edició d'enguany, té a Maria del Mar Bonet com un dels seus principals reclams. La cantautora no oferirà un, sinó tres recitals: el primer al Teatre Plaza de Castelldefels (27 de gener), un segon al Teatre l'Atlàntida de Vic l'11 de març i un colofó final a Cuba previst pel mes de maig. A més de la mallorquina, la presència argentina serà un altre dels al·licients d'aquest any, en exercir de país convidat. Més enllà del ja mencionat Bosk, el públic podrà gaudir de tretze artistes del país sud-americà com Ana Archetti, Sebastián Garay, Lucio Mantel o Juan Pedro Dolce, entre els noms més destacats. Ramon Muntaner, una de les figures cabdals de la Nova Cançó, serà homenatjat al Teatre Joventut el 10 de febrer just quan es compleixen trenta anys de la seva desaparició dels escenaris. El concert tribut comptarà amb la participació d'artistes com Gemma Humet, Sílvia Comes, Rusó Sala, Enric Hernàez, Roger Mas, Borja Penalba, Túrnez & Sesé, Joan Isaac i el grup Coses. Però aquí no acaba la cosa. Entre l'oferta del festival també cal destacar la presència de Maria Arnal i Marcel Bagés (un dels duos revelació de 2017 gràcies a la sensibilitat i la bellesa sonora del seu aclamat debut, 45 cerebros y un corazón) el 23 de març a Castelldefels, i de Jabier Muguruza el 2 de febrer a l'Auditori Barrades de l'Hospitalet, en un concert que unirà la contundència elèctrica de la seva banda amb els innovadors sons electrònics que es poden trobar al seu últim treball, Leiho bat zabalik.


text: 'The Crown', la monarquia ofega Barcelona, Catalunya. Dimarts, 17 de novembre de 2020. 12:15 Actualitzat Dimarts, 17 de novembre de 2020. 12:15 Atès que es tracta d'una dramatització del regnat d'Elisabet II, l'evolució de The Crown ha passat de la sensació d'una (excel·lent) reconstrucció històrica a una recreació de fets i personatges que cada vegada ens són més propers, perquè apel·len a ressons molt vius al nostre present. I si justament s'ha consolidat com la gran sèrie que és, es deu a que els seus responsables han entès el valor del simbolisme i l'atenció al detall com a instruments narratius, perquè del que es tracta és de dotar el gest de significat per il·lustrar les causes i efectes de situacions molt documentades o, com a mínim, prou conegudes. La quarta temporada era, en aquest sentit, la més desafiant. Situada als anys 80, incorpora dues icones com Margaret Thatcher i Lady Di, i les erigeix en contrapunt de la monarquia, de la seva incapacitat per escapar de les convencions i acceptar les regles dels nous temps. És per això que la quarta de The Crown és, segurament, una de les temporades més arriscades i també més rodones, en tant que conjuga el que ja sabem i el que mai no hem sabut amb una enlluernadora harmonia formal. Thatcher és, en essència, l'esplèndid pretext per continuar aprofundint en un dels grans temes de la sèrie: la tensió entre la vida pública i la privada. Les audiències entre la Primera Ministra i la Reina són impagables, i el diàleg aconsegueix condensar totes les contradiccions d'ambdós personatges, que al seu torn són la metàfora de la difícil convivència entre dues maneres de percebre la realitat. Pel que fa a Lady Di, és en el seu tractament on resideix la gran aportació d'aquesta temporada respecte a les anteriors. El guionista Peter Morgan endureix la seva crítica a la insistència de la monarquia a viure ancorada en els vells esquemes i converteix la Princesa de Gal·les en el demiürg d'un viatge molt angoixant pels racons més resclosits d'una institució que ofega tot anhel de normalitat. No és l'únic personatge que serveix a aquest discurs. Només cal veure el devastador episodi dedicat a unes cosines apartades de la llum pública, o aquelles escenes en què queda clar que en una monarquia tot, absolutament tot, gira al voltant de la preservació d'una idea, encara que sigui a costa de la humanitat de qui l'orbita. The Crown torna a ser, més que mai, de les seves actrius. Podria semblar que Olivia Colman i Helena Bonham Carter perden pes respecte a l'anterior temporada, però estan immenses a l'hora de fer créixer els respectius papers a partir de la seva relació amb les noves trames. Emma Corrin és tot un descobriment en la pell de Lady Di, ja que en sap reproduir la dimensió mítica i, al mateix temps, omplir-la d'aquells matisos que la fan creïble més enllà del valor iconogràfic. Però el veritable repte és el que té, i supera amb escreix, Gillian Anderson. A banda que ja teníem un referent visual més o menys proper (el de la gran Meryl Streep a la mediocre La dama de ferro), la protagonista de The Fall aposta fort per una recreació hiperbòlica de Thatcher, fent-la evolucionar del personatge a la persona perquè és exactament així com la Primera Ministra va tractar la seva pròpia imatge. És, aquesta progressió, la que acaba definint la mateixa sèrie, un magnífic recorregut per les costures d'una representació que fagocita els seus protagonistes.


text: Conèixer Catalunya: ESGLÉSIA PARROQUIAL DE CASTELLVELL DEL CAMP JUSSÀ DE TARRAGONA, ADVOCADA A SANT VICENÇ MÀRTIR. TARRAGONA. CATALUNYA ESGLÉSIA PARROQUIAL DE CASTELLVELL DEL CAMP JUSSÀ DE TARRAGONA, ADVOCADA A SANT VICENÇ MÀRTIR. TARRAGONA. CATALUNYA Estava un xic enfadat – encara – per la calorada que . havien fet passar al Josep Olivé Escarré ( Sant Llorenç Savall, Vallès Occidental, 2 de maig de 1926), OBLIGANT-LO a pujar caminant fins al pla de l'ermita de Santa Anna, que sembla tenen reservat per al seu ús privatiu els ermitans. Això però – més enllà de deixar constància i esperar que es resolgui properament – no em feia desistir de recollir algun testimoni més del patrimoni de Castellvell del Camp. Retratava al Josep Olivé Escarré, com a descàrrec per la manca de 'sensibilitat' que havia patit, davant la façana de l'església de Sant Vicenç màrtir, de la que en diu patrimoni Gencat; edifici d'una nau amb capelles laterals comunicades. Coberta de canó a les capelles i de canó amb llunetes a la nau. Capçalera poligonal amb creueria gallonada, amb la capella del Santíssim en el costat de l'evangeli. Porta d'arc de mig punt, adovellat, emmarcat per pilastres senzilles i frontó triangular entretallat. Campanar de maons, als peus, en el costat de l'evangeli. Obra de paredat, amb carreu en els angles. Conjunt barroc. Hi ha documents datats el 1599 encara que la construcció actual és possible que sigui una renovació o potser una construcció de nova planta, ja que en el llindar duu la data de 1702. Per descomptat, cap data del seu promotor i/o del seu autor. Tampoc curiosament cap esment als desperfectes que devia patir en els dies foscos que seguien a la sedició dels militars feixistes encapçalats pel general Franco contra el govern LEGÍTIM de la II República. En ocasió de documentar Cal Tramunta on no tenia ocasió d'accedir al interior, i no puc per tant opinar amb coneixement de causa en relació a l'afirmació 'és un casal interessant, ideal per un museu o arxiu locals'. Deia, amb tots els respectes, penso que a Catalunya fan FALTA més arxivers/arxiveres que arxius i/o museus , edificis que reben en general escasses visites.


text: Lo Càntich -Revista de Literatura, Art i Cultura-: Petiteses: «Ompliré el mar de sol» M. Roser Algué Vendrells "Les coses que de veritat ens fan vibrar, per bé o per mal, les que ens ajuden a fer via, solen ser les coses petites. De vegades fem un pas enrera, però sovint, després, en fem dos o tres endavant. És una mica anar per la vida a cop de sensacions, a les que jo he anat donant forma de prosa o de poema, segons el que em demanava el cor en cada moment, i les coses del cor sempre són prioritàries. Ja sabem que és el pensament el que regeix els nostres actes, però sovint ens cal posar un xic de fantasia i d'il·lusió a les nostres vides." «Ompliré el mar de sol» "Els Caials" http://www.jaumecusido.com/ Etiquetas: Creació, Jaume Cusidó, Lo Càntich, M. Roser Algué Vendrells, Número 24, Petiteses, Poesia, Seccions